CELEX: 31981D0512
Language: el
Date: 1981-06-24 00:00:00
Title: 81/512/ΕΟΚ: Απόφαση τής Επιτροπής τής 24ης Ιουνίου 1981 περί εγκρίσεως προγράμματος περί τών προϊόντων τής ελιάς καί τών ελαιούχων σπόρων στήν Ελλάδα σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31981D0512

81/512/ΕΟΚ: Απόφαση τής Επιτροπής τής 24ης Ιουνίου 1981 περί εγκρίσεως προγράμματος περί τών προϊόντων τής ελιάς καί τών ελαιούχων σπόρων στήν Ελλάδα σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 194 της 17/07/1981 σ. 0052 - 0052

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιουνίου 1981  περί εγκρίσεως προγράμματος στην Ελλάδα περί των προϊόντων της ελιάς και των ελαιούχων σπόρων σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (81/512/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η ελληνική κυβέρνηση ανακοίνωσε, στις 2 Φεβρουαρίου 1981, το πρόγραμμα περί των προϊόντων της ελιάς και των ελαιούχων σπόρων·  ότι το εν λόγω πρόγραμμα αποβλέπει στη δημιουργία, αναδιάρθρωση και εκσυγχρονισμό των εγκαταστάσεων μεταποιήσεως και εμπορίας των ελιών και των ελαιούχων σπόρων καθώς και των επιτραπέζιων ελιών, ώστε να συμπληρωθούν τα υπάρχοντα κενά σε έργα εμπορίας και μεταποιήσεως των εν λόγω προϊόντων· ότι αποτελεί λοιπόν πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιλαμβάνει επαρκή αριθμό από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία δείχνουν ότι είναι δυνατόν να πραγματοποιηθούν οι στόχοι του άρθρου 1 του εν λόγω κανονισμού στο σχετικό τομέα στην Ελλάδα· ότι ο προβλεπόμενος χρόνος που ορίζεται για την πραγματοποίηση του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 υπό ζ του εν λόγω κανονισμού ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα περί των προϊόντων της ελιάς και των ελαιούχων σπόρων, που ανακοινώθηκε στις 2 Φεβρουαρίου 1981 από την ελληνική κυβέρνηση σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ελληνική Δημοκρατία.  Έγινε στις Βρυξέλλες, στις 24 Ιουνίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 51 της 23. 2. 1977, σ. 1.